ירחמיאל ברודי

ירחמיאל (רוברט) ברודי (נולד ב-1955) הוא פילולוג, פרופסור מן המניין בחוג לתלמוד באוניברסיטה העברית, הנחשב לאחד מראשי החוקרים בתחום ספרות הגאונים, ובשנים האחרונות עוסק גם בחקר המשנה, התוספתא והתלמוד הבבלי. בוויכוח לגבי תיארוך הסתמות בתלמוד, הוא מראשי המתנגדים לאיחור הסתמות, והכללתן בתקופת זמן מסוימת, לאחר תקופת האמוראים.

==ביוגרפיה==
ברודי למד בישיבה יוניברסיטי בשנים 1971–1972, ולאחר מכן עשה דוקטורט במתמטיקה באוניברסיטת הרווארד בשנים 1972–1975, במימון של מלגה מטעם המוסד הלאומי למדעים. הוא עבד שנתיים כמרצה למתמטיקה בניו יורק, ואז עבר לתחום התלמוד. בין השנים 1978–1982 למד לתואר דוקטור בתלמוד באוניברסיטה העברית, בה זכה בפרס קפלן 1978, בפרס אורבך 1982 ובמלגת ורבורג 1980–1982.

בשנת 1995 זכה בפרס ירושלים לספרות רבנית. ברודי היה אחד מעורכיו של הרבעון "תרביץ" ושל השנתון "שנתון". כיהן בחבר השופטים של "פרס יצחק בן-צבי לחקר קהילות ישראל במזרח" לשנת תשס"ז. זוכה פרס הרב קוק לספרות תורנית לשנת ה'תשפ"א (2020).

==עמדותיו==

ברודי יצא כנגד המגמה הנהוגה במחקר התלמוד מהשליש האחרון של המאה ה-20 להבדיל בין דברי האמוראים לבין סתם גמרא ולראות בסתם גמרא שכבה מאוחרת המולבשת על דברי האמוראים. לטענתו, קיימות דוגמאות רבות בהן אמוראים מתייחסים לדברי סתם הגמרא ולכן אין אפשרות לעשות הבחנה חדה בין דברי האמוראים לסתם הגמרא.

ברודי התנגד לגישה של גינזבורג והיינמן אשר ראו ברב סעדיה גאון מתנגד להוספת ברכות מעבר למצוי בתלמוד. לטענתו, אין ראיות לגישה זו, ודוגמאות רבות בסידורו מראות כי הוא היה פתוח לברכות שאין להן מקור בתלמוד.

בנוגע ליחס הרמב"ם לירושלמי: ברודי סבור שבמסכתות הש"ס עליהן אין בבלי ויש ירושלמי - סדר זרעים ומסכת שקלים, הרמב"ם ראה בירושלמי השלמה לתלמוד הבבלי, כך שבעיניו יש לנו תלמוד שלם לחמישה סדרים.<ref>כך ברודי מתרגם את דברי הרמב"ם בהקדמה לפירוש המשנה: "ונמצא באמצעות הירושלמי שחמשת הסדרים נשלמים" (בשונה מתרגום הרב קאפח במקום). </ref> במסכתות עליהן יש תלמוד בבלי - הרמב"ם פסק כבבלי במקומות בהן הוא נחלק על הירושלמי, אך במסכתות שאין עליהן תלמוד בבלי - הוא השתית את פסקיו על הירושלמי גם במקומות בהם הם סותרים את הבבלי.<ref></ref>

== ספריו ==
* [https://www.otzar.org/wotzar/book.aspx?196607&&lang=eng לתולדות נוסח השאילתות], הוצאת האקדמיה האמריקאית למדעי היהדות, ניו יורק-ירושלים, תשנ"ב.
* צוהר לספרות הגאונים, ספריית הילל בן חיים, הוצאת הקיבוץ המאוחד, 1998.
* רב סעדיה גאון, מרכז זלמן שזר, 2006.
* [https://tablet.otzar.org/#/book/638179/p/2/t/0.130106352304891541234/fs/0/start/0/end/0/c תשובות רב נטרונאי בר הילאי גאון], (עריכה ומבוא), הוצאת מכון אופק, מהדורה שלישית מתוקנת ומעודכנת תש"פ.
* [https://tablet.otzar.org/#/book/175503/p/1/t/0.130106352304891541234/fs/0/start/0/end/0/c אוצר הגאונים החדש על מסכת בבא מציעא] (עורך, יחד עם הרב ד"ר כרמיאל כהן והרב ד"ר יהודה צבי שטמפפר), הוצאת מכון אופק, תשע"ב.
*משנה ותוספתא כתובות - נוסח, עריכה ופרשנות, הוצאת מאגנס, 2015.
*[https://tablet.otzar.org/#/book/610625/p/1/t/0.130106352304891541234/fs/0/start/0/end/0/c חיבורים הלכתיים של רב סעדיה גאון], (עריכה ומבואות), הוצאת יד הרב נסים, תשע"ה.
* [https://tablet.otzar.org/#/book/619666/p/1/t/0.130106352304891541234/fs/0/start/0/end/0/c ציון בין הפרת לחידקל: עולמם של גאוני בבל], הוצאת יד הרב נסים, תשע"ו.
* [https://tablet.otzar.org/#/book/610628/p/1/t/0.130106352304891541234/fs/0/start/0/end/0/c אוצר הגאונים החדש על מסכת בבא בתרא] (עורך, יחד עם הרב ד"ר כרמיאל כהן והרב ד"ר יהודה צבי שטמפפר), הוצאת יד הרב נסים, תשע"ח.
* כתאב אלשהאדאת ואלות֒איק והוא ספר העדויות והשטרות לרב סעדיה גאון, (עורך, יחד עם פרופ' מנחם בן-ששון), האקדמיה הלאומית הישראלית למדעים, תשפ"א.
* <span lang="en" dir="ltr">[http://books.google.com/books?id=8MCBAPkBcT8C A Hand-List of Rabbinic Manuscripts in the Cambridge Genizah Collections], Cambrige University press, 1998</span>
* Mishnah and Tosefta Studies, Magnes press, 2014
* פירוש מסכת כתובות מן התלמוד הבבלי, הוצאת יד הרב נסים, תשפ"ב.
* אוצר הגאונים החדש על מסכתות עבודה זרה, שבועות, מכות, הוריות, עדיות ואבות (עורך, יחד עם הרב ד"ר כרמיאל כהן והרב ד"ר יהודה צבי שטמפפר), הוצאת יד הרב נסים, תשפ"ג.

==קישורים חיצוניים==

* תמונת פרופסור ברודי בדף על [https://jewishstudies.umd.edu/events/geonim-confront-apostasy-legal-consequences-conversion-islam-9th-11th-centuries הרצאתו באוניברסיטת מרילנד]
* [https://talmud.huji.ac.il/people/רוברט-ירחמיאל-ברודי עמוד מרצה] באתר האוניברסיטה העברית
* 
* 

== הערות שוליים ==

קטגוריה:סגל האוניברסיטה העברית בירושלים: תלמוד
קטגוריה:חוקרי תלמוד
קטגוריה:חוקרי ספרות חז"ל
קטגוריה:בוגרי ישיבה יוניברסיטי
קטגוריה:בעלי תואר דוקטור מאוניברסיטת הרווארד
קטגוריה:בעלי תואר דוקטור מהאוניברסיטה העברית בירושלים
קטגוריה:זוכי פרס הרב קוק
קטגוריה:עורכי תרביץ
קטגוריה:ישראלים שנולדו ב-1955
קטגוריה:זוכי פרס ירושלים
קטגוריה:זוכי פרסים ישראליים לספרות תורנית